苏辙
奉使契丹二十八首 伤足
少年谬闻道，直往寡所疑。
不知避碍险，造次逢颠危。
中岁鲍忧患，进退每自持。
长存鄙夫计，未免达士嗤。
前日使胡罢，昼夜心南驰。
中涂冰塞川，滉漾无津涯。
仆夫执辔前，我亦忘止之。
马眩足不禁，拉然卧中坻。
异域非所息，据鞍几不支。
昔尝诵《楞严》，闻有乞食师。
行乞遭毒刺，痛剧侵肝脾。
念觉虽觉痛，无痛痛觉知。
念极良有见，遂与凡夫辞。
我今亦悟此，先佛岂见欺。
但尔不即证，欲往常迟迟。
咄哉后来心，当与初心期。